Javaslat A TANÁCS IRÁNYELVE a Közösségen belüli kereskedelemre használandó szarvasmarhafélék spermájának tárolására vonatkozó 87/328/EGK irányelvet módosító

(előterjesztő: a Bizottság)

INDOKLÁS

A szarvasmarhafélékhez tartozó háziállatok spermájának Közösségen belüli kereskedelménél és behozatalánál alkalmazandó állategészségügyi követelményeket a 88/407/EGK tanácsi irányelv határozza meg. Ezt az irányelvet nemrégiben a 2003/43/EK irányelv módosította, avégett, hogy a spermát ne csak (saját termeléssel rendelkező) ,spermagyűjtő központban", hanem (saját termeléssel nem rendelkező) ,spermatároló központokban" is lehessen tárolni.

A szarvasmarhafélékhez tartozó fajtiszta tenyészállatok tenyésztési célra történő elfogadásáról szóló 87/328/EK tanácsi irányelv 4. cikkében említi a Közösségen belüli kereskedelemhez szükséges állategészségügyi követelményeket és meghatározza, hogy a fajtatiszta állattól származó spermát össze kell gyűjteni, feldolgozni és ,hivatalos megtermékenyítő központban" tárolni.

A 87/328/EGK tanácsi irányelv 4. cikkét módosítani kell, annak érdekében, hogy a 88/407/EGK irányelvben foglaltakkal és definíciókkal elkerülhető legyen a keveredés.

2004/0188 (CNS)

Javaslat A TANÁCS IRÁNYELVE a Közösségen belüli kereskedelemre használandó szarvasmarhafélék spermájának tárolására vonatkozó 87/328/EGK irányelvet módosító

(EGT vonatkozású szöveg)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, különösen annak 37. cikkére,

tekintettel a Bizottság javaslatára [1],

[1] HL C [...]. szám, [...]., [...]. o.

tekintettel az Európai Parlament véleményére [2],

[2] HL C [...]. szám, [...]., [...]. o.

tekintettel az Európai Gazdasági és Szociális Bizottság véleményére [3],

[3] HL C [...]. szám, [...]., [...]. o.

mivel:

(1) A szarvasmarhafélékhez tartozó fajtiszta tenyészállatok tenyésztési célra történő elfogadásáról szóló 1987. június 18-i 87/328/EK tanácsi irányelv [4] 4. cikke meghatározza, hogy a Közösségen belüli kereskedelemre szánt spermát össze kell gyűjteni, kezelni és hivatalosan elismert mesterséges megtermékenyítő központban tárolni.

[4] HL L 167. szám, 1987.8.26., 54. o.

(2) A 2003/43/EK [5] tanácsi irányelv módosította a szarvasmarhafélékhez tartozó háziállatok spermájának Közösségen belüli kereskedelménél és behozatalánál alkalmazandó állategészségügyi követelményeket meghatározó 1988. június 14-ei 88/407/EGK tanácsi irányelvet [6] avégett, hogy a spermát ne csak spermagyűjtő központokban, hanem spermatároló központokban is lehessen tárolni.

[5] HL L 143. szám, 2003.6.11., 23. o.

[6] HL L 194. szám, 1988.7.22., 10. o. A legutóbb a 2004/101/EK bizottsági határozattal (HL L 30. szám, 2004.2.4., 15. o.) módosított irányelv.

(3) A közösségi törvényhozással való összhang biztosítása céljából a 87/328/EGK irányelv 4. cikkét adaptálni kell a 88/407/EGK irányelv kibővült témakörére és újonnan bevezetett definícióira,

ELFOGADTA EZT AZ IRÁNYELVET:

1. cikk

A 87/328/EGK irányelv 4. cikkének helyébe a következő szöveg lép:

,A tagállamok biztosítják, hogy Közösségen belüli kereskedelem esetén a 2. cikkben említett spermát összegyűjtsék, feldolgozzák és szükség esetén a 88/407/EGK tanácsi irányelvvel összhangban elismert gyűjtő- vagy tároló-központokban tárolják."

2. cikk

1. A tagállamok legkésőbb [***]-ra hatályba léptetnek minden olyan törvényt, rendeletet és adminisztratív intézkedést, mely szükséges ezen irányelv alkalmazásához. Azon túl eljuttatják a Bizottsághoz azokat a rendelkezéseket és a rendelkezések és ezen irányelv közötti megfelelési táblákat.

Mikor a tagállamok elfogadják azokat a rendelkezéseket, tartalmazniuk kell az erre az irányelvre való hivatkozást, vagy a hivatkozást a hivatalos kihirdetésükkor kell csatolniuk. A tagállamok határozzák meg, ezt a hivatkozást hogyan kell megtenni.

2. A tagállamok eljuttatják a Bizottsághoz azon nemzeti jogszabály főbb rendelkezéseinek szövegét, melyet az ezen irányelv által érintett területen elfogadtak.

3. cikk

Ez az irányelv az Európai Unió Hivatalos Lapjában való kihirdetését követő huszadik napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben,

a Tanács részéről

az elnök